CELEX: C2005/115/13
Language: lt
Date: 2005-05-14 00:00:00
Title: 2005 m. kovo 10 d. Teisingumo Teismo sprendimas (penktoji kolegija), Byloje C-531/03 Europos Bendrijų Komisija prieš Vokietijos Federacinę Respubliką (Valstybės įsipareigojimų neįvykdymas — Direktyva 97/11/EB — Tam tikrų valstybės ir privačių projektų poveikio aplinkai vertinimas — Kelių tiesimo tam tikrose federalinėse žemėse projektai)

14.5.2005   
            
            
               LT
            
            
               Europos Sąjungos oficialusis leidinys
            
            
               C 115/7
            
         
      TEISINGUMO TEISMO SPRENDIMAS
   
   (penktoji kolegija)
   2005 m. kovo 10 d.
   Byloje C-531/03 Europos Bendrijų Komisija prieš Vokietijos Federacinę Respubliką (1)
   
   (Valstybės įsipareigojimų neįvykdymas - Direktyva 97/11/EB - Tam tikrų valstybės ir privačių projektų poveikio aplinkai vertinimas - Kelių tiesimo tam tikrose federalinėse žemėse projektai)
   (2005/C 115/13)
   Proceso kalba: vokiečių
   Byloje C-531/03 Europos Bendrijų Komisija, atstovaujama J.-C. Schieferer ir F. Simonetti, prieš Vokietijos Federacinę Respubliką, atstovaujamą C.-D. Quassowski ir M. Lumma, dėl pagal EB sutarties 226 straipsnį 2003 m. gruodžio 18 d. pareikšto ieškinio dėl įsipareigojimų neįvykdymo Teisingumo Teismas (penktoji kolegija), kurį sudaro kolegijos pirmininkė R. Silva de Lapuerta, teisėjai J. Makarczyk (pranešėjas) ir P. Kūris; generalinis advokatas D. Ruiz-Jarabo Colomer, sekretorius R. Grass, 2005 m. kovo 10 d. priėmė sprendimą, kurio rezoliucinėje dalyje nurodyta:
   
               1)
            
            
               Per nustatytą terminą neperkėlusi 1997 m. kovo 3 d. Tarybos direktyvos, iš dalies keičiančios Direktyvą 85/337/EEB dėl tam tikrų valstybės ir privačių projektų poveikio aplinkai vertinimo, tiek, kiek ji susijusi su kelių tiesimo Reino krašto — Pfalco žemėje projektais, ir pasibaigus šiam terminui leidusi Šiaurės Reino — Vestfalijos žemėje išduoti leidimą planuojamam kelių tiesimui taikant planų patvirtinimo procedūrą, neatlikus poveikio aplinkai vertinimo, Vokietijos Federacinė Respublika neįvykdė savo įsipareigojimų pagal šią direktyvą ir pagal 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo, iš dalies pakeistos Direktyva 97/11, 4 straipsnio bei I priedo 7 punkto b ir c papunkčių ir II priedo 10 punkto nuostatas.
            
         
               2)
            
            
               Priteisti iš Vokietijos Federacinės Respublikos bylinėjimosi išlaidas.
            
         
      (1)  OL C 59, 2004 3 6.